הוועדה המיוחדת לפניות הציבור, כנסת 24, פרוטוקול מספר 17, 2022-02-16 09:30

יעל רון בן משה: בוקר טוב לכולם.

יעל רון בן משה: היום 16 בפברואר 2022, ט"ו באדר א' התשפ"ב.

יעל רון בן משה: אני פותחת את דיון הוועדה לפניות הציבור בנושא נחל תנינים.

יעל רון בן משה: אני מתנצלת מראש בפני כל הבאים, אני אצטרך בדקות הקרובות לעזוב לדיון אחר בוועדת הכספים וימלא את מקומי חבר הכנסת פרופ' אלון טל ואני בטוחה שהוא יעשה את זה בצורה מצוינת.

יעל רון בן משה: אני מקווה שחבר הכנסת יוראי להב הרצנו יצטרף גם לדיון, אני יודעת שהנושא זה גם חשוב עבורו.

יעל רון בן משה: אני אגיד ברשותכם, רגע לפני שאני מעבירה את ניהול הדיון לחבר הכנסת טל, שהוועדה הזאת גאה לקדם ולהביא את קולו של הציבור, את קולם של האזרחים והאזרחיות פה למשכן הכנסת.

יעל רון בן משה: יחד עם זאת, חשוב לי מאוד למסגר את הדיון.

יעל רון בן משה: אנחנו לא מחליפים את מוסדות התכנון, אנחנו לא מחליפים את משרדי הממשלה ואנחנו בוודאי לא בית משפט.

יעל רון בן משה: אנחנו כן יחד אתכם נלמד על הסוגיה הספציפית של תכנון כביש באזור נחל תנינים.

יעל רון בן משה: אנחנו יחד אתכם, גם הגורמים שנמצאים פה באולם הישיבות וגם מי שבזום, נראה אם אכן הובא קולם של כל בעלי העניין לדיון ונלקחו בחשבון כל הקולות, הטענות, הבקשות.

יעל רון בן משה: האם נענו השאלות.

יעל רון בן משה: ואנחנו נעסוק בתהליך עצמו.

יעל רון בן משה: אנחנו לא מחליפים לא גופי תכנון וכפי שאמרתי, גם לא בתי משפט.

יעל רון בן משה: והתפקיד שלנו ככנסת הוא לפקח על התהליכים האלה ואנחנו מאוד מאוד נקפיד על זה.

יעל רון בן משה: ההערה השנייה שלי, שלעיתים גם באולם הוועדות הזה וגם באולמות אחרים המחלוקות הן גדולות, רגישות.

יעל רון בן משה: אנשים מדברים מדם ליבם וזה בסדר גמור.

יעל רון בן משה: אבל אנחנו נשמור על תרבות דיון שמכבדת את הבית הזה, את חברי הבית הזה ואת אזרחי מדינת ישראל.

יעל רון בן משה: ואני מעבירה את שרביט הניהול לחבר הכנסת טל, בבקשה.

אלון טל: אני מבקש להודות ליושבת ראש הוועדה יעל רון בן משה.

אלון טל: אבל נפתח קודם כל באמת להביע הערכה או שמחה על כך שמנהלת הוועדה שהייתה חולה לתקופה, גב' אתי שבתאי, חזרה אלינו ואנחנו מאחלים לך המשך ימים בריאים וטוב שאת כבר חזרת לכנסת.

אלון טל: אני רק אגיד מילה או שתיים דברי פתיחה ואז נשמע באמת מהתושבים.

אלון טל: אני רוצה לומר שהבת הקטנה שלי כבר לא כל כך קטנה ואחרי שהיא סיימה את הצבא, בכל השנים האחרונות היא מטיילת לאורך כביש חוצה ישראל.

אלון טל: והיא סיפרה לי על הירידה מהכרמל, שהוא חלק מהמסלול.

אלון טל: ואז היא הגיעה באמת לנחל תנינים.

אלון טל: והיא אומרת שזה בעצם למעשה הנחל היחיד שחוצים במרכז הארץ.

אלון טל: אחרי זה חותכים בג'יסר א-זרקא הולכים לאורך החוף.

אלון טל: ולכן מבחינתי זה מסמל חשיבות של נחל תנינים, שבמשך שנים היה בין הנחלים הפחות מזוהמים.

אלון טל: יש כאלה טוענים שאפילו לא היה מזוהם במשך זמן.

אלון טל: אבל בטח יחסית לנחלי החוף, נחל שהיה חשוב מכיוון שכמובן בימי ימימה היו דנים בו, אבל לאחרונה הוא מספק הייתי אומר מפלט לציבור גדול שמחפש טבע.

אלון טל: ולכן אני חושב שהוועדה ראתה לנכון לשמוע את הדאגות של תושבי בנימינה והסביבה בקשר לפגיעה האפשרית.

אלון טל: ואני אבקש, אני מבין שעורכת הדין טליה שמחה אליקים, את תפתחי את הדיון ונשמע מה יש על לבכם.

אלון טל: ואחרי שנשמע עוד תושב או שניים, כמובן נשמח לשמוע מנציגי ממשלה ואנשים אחרים, כדי לראות אם אפשר לפתור את הבעיה.

אלון טל: בבקשה עו"ד אליקים, יש לך חמש דקות.

טלי שמחה אליקים: בוקר טוב.

טלי שמחה אליקים: רק אפשר להעלות את המצגת?

אלון טל: כן, בבקשה, נשמח להתחיל.

טלי שמחה אליקים: אז קודם כל בוקר טוב.

טלי שמחה אליקים: ואנחנו באמת מודים על הנכונות להעלות את הנושא הזה לסדר היום, כי אנחנו חושבים שהוא חשוב מאוד.

טלי שמחה אליקים: אז לפרוטוקול, שמי טלי שמחה אליקים, אני עורכת דין ואדריכלית במקצועי.

טלי שמחה אליקים: אני יחד עם עו"ד גליה בן שוהם, שתעלה לזום, מייצגות קבוצה של 645 תושבים מבנימינה והסביבה שבעצם כולם התאחדו סביב מטרה אחת של הצלת נחל תנינים, בגלל ההשלכות הפוגעניות של שתי תכניות שמקודמות היום, שאחת מהן היא תמ"מ, תכנית מתאר מחוזית ותכנית מתאר כוללנית לבנימינה-גבעת עדה.

טלי שמחה אליקים: אז בעצם הקבוצה התחילה ב-2013 להילחם או לא להילחם, לגבש חזון לשימור נחל תנינים והקבוצה הזאת לא מעט הצלחות.

טלי שמחה אליקים: בזמנו קראו לה חיים למען נחל תנינים וזה שם שעדיין במהות שלו הוא מתאים.

טלי שמחה אליקים: אז נעשו הרבה מאוד פעולות להגברת המודעות, כשבעצם אין שום סיבה היום ללכת אחורה.

טלי שמחה אליקים: אז רק לדייק את הנושא של היום.

טלי שמחה אליקים: אנחנו פה בגלל התכנית לסלילת כביש ולקטע מסוים של מגורים.

טלי שמחה אליקים: בגלל התכניות ולא בגלל הסלילה, אלא בגלל ההתוויה של אותם כבישים.

טלי שמחה אליקים: והתושבים כולם הם תושבים שאין להם שום, בצורה גורפת הם לא מתנגדים לפיתוח, אבל בצורה הנקודתית שזה קורה כאן היא מיותרת והיא פוגענית בצורה שמייצרת נזק גדול.

טלי שמחה אליקים: אנחנו פנינו הרבה פעמים לכל גורם אפשרי שיכול היה להקשיב לנו במסגרת חופש המידע ובמסגרות אחרות, כדי לקבל את בסיס הנתונים שהוביל להחלטות תכנוניות שלדע

טלי שמחה אליקים: תנו הן שגויות.

טלי שמחה אליקים: והסיבה שאני אומרת את זה, היא כי התושבים לא התעצלו.

טלי שמחה אליקים: הם לקחו מומחים: מומחה אחד להידרולוגיה שנתן חוות דעת.

טלי שמחה אליקים: מומחה שני לנושא של תחבורה ומומחה שלישי לנושא של אקולוגיה.

טלי שמחה אליקים: כך שכל המסקנות הן מסקנות שמבוססות על עבודה מאוד יסודית ומקצועית שנעשתה.

טלי שמחה אליקים: אז אנחנו מדברים על תושבים שדיברו על חזון של לשמר את האזור כפארק משולב, מקור פנאי ונופש, מקום שאפשר לעשות חקר ולמידה ולשמור על המרחב הטבעי החקלאי לשירות הקהל הרחב.

טלי שמחה אליקים: ובעצם זה ברור שאנחנו בצד החזון, אנחנו בדקנו ויש פתרונות ואפשר ליישם אותו ואין שום סיבה שהוא לא יתקדם.

טלי שמחה אליקים: אז אנחנו כאן כדי שלא נתעורר עוד עשר שנים ונגיד 'אוי, איפה היינו' ולמה זה בכייה לדורות ולמה לא חשבנו על זה קודם.

טלי שמחה אליקים: אפשר את השקופית הבאה?

טלי שמחה אליקים: אני אשמח אחר כך אם היועצים שלנו גם יוכלו לדבר.

אלון טל: זה תלוי בכך, אז תצטרכי לצמצם, כי מסגרת הדיון היא, כן.

טלי שמחה אליקים: אוקיי.

טלי שמחה אליקים: אז אנחנו מצוים באזור בעל רגישות גבוהה מבחינה סביבתית.

טלי שמחה אליקים: אנחנו מדברים כאן על התכנית הכוללנית של גבעת עדה, שהיא ערב הפקדה.

טלי שמחה אליקים: אנחנו רואים מצד שמאל את המצב הקיים, שאנחנו מתייחסים לחלק הצפון מערבי של התכנית שהיום הוא אזור בייעוד חקלאי.

טלי שמחה אליקים: ומצד ימין את המצב המוצע, שבעצם מייצר עוקף מערבי.

טלי שמחה אליקים: אנחנו יכולים לראות אותו במרכז, את החלק הוורוד שהוא מאסף מערבי, שיש לו שני קטעים: קטע צפוני שהוא קטע 100 וקטע מערבי שהוא קטע 101.

טלי שמחה אליקים: אנחנו מתנגדים רק לקטע 100 בגלל שאנחנו חושבים שאין לו שום נחיצות והנושא נבדק.

טלי שמחה אליקים: ומה שקרה בעקבות ההתוויה של הכביש גם אפשרו את הבנייה שתגיע עד הכביש.

טלי שמחה אליקים: בעצם למעשה הרחיבו את האזור של הפיתוח העירוני וסגרו את המשולשים האלה שאנחנו יכולים לראות אותם מצד שמאל בבינוי שאין לו שום נחיצות, כי יש מספיק מקומות בתוך העיר שקולטים יחידות דיור חדשות.

טלי שמחה אליקים: מה שעוד מעניין רק להגיד שבצד הצפון מערבי גם מקודמת שכונת מגורים חדשה במסגרת ה-ותמ"ל וכל הבדיקות שלנו הוכיחו שאין שום סיבה, אין שום הצדקה לכביש הזה, גם בגלל ה-ותמ"ל, כי יש מספיק פתרונות תחבורה אחרים ולכן לא צריך את זה.

טלי שמחה אליקים: אז אנחנו מדברים על אותו כביש שהראיתי קודם, החלק הצפוני.

טלי שמחה אליקים: ואנחנו מדברים על תוספת במשולש של כ-80 יחידות דיור, שהיא בעצם בטלה בשישים יחסית לכל מה שבנימינה תורמת ברמה הארצית לתוספת של מגורים.

טלי שמחה אליקים: וכל הבנייה הזאת היא בתחום פשט ההצפה, שאנחנו תכף נראה אותה, שהכינו אותה.

טלי שמחה אליקים: רק אני אציין שבעבר היה כביש ארצי שבוטל, בעקבות ההסטה של תחנת הרכבת ממרכז בנימינה לכביש 4.

טלי שמחה אליקים: אז בעצם כל המאסף המערבי הזה הוא ברמה מקומית ולא ברמה ארצית.

טלי שמחה אליקים: אנחנו מדברים על נחל תנינים, רק להראות את האיכויות שלו.

טלי שמחה אליקים: אנחנו מדברים על נחל שבחלקים גדולים שלו הוא נחל איתן, שבזכות התושבים האלה חזרו המים לזרום בנחל משני חודשים בשנה ל-11 חודשים בשנה.

טלי שמחה אליקים: מבחינה אקולוגית יש שם שיקום של המערכת עם כל מיני בעלי חיים שלא היו 50 שנה באזור הזה והייתה עבודה מאוד יסודית שגם עכשיו יש שם המון מבקרים שמגיעים למקום לאורך כל ימות השנה.

טלי שמחה אליקים: אז אין תמונה טובה יותר ממראה עיניים.

טלי שמחה אליקים: ואנחנו רואים כאן מצד שמאל את השיטפון של 2020, אנחנו רואים את זה מדרום מזרח.

טלי שמחה אליקים: אנחנו רואים איך הכל מגיע עד הבתים של התושבים.

טלי שמחה אליקים: אנחנו רואים מצפון של נחל תמסח ומצד ימין אנחנו רואים מבט מדרום.

טלי שמחה אליקים: אנחנו רואים את ההצפה של נחל תמסח וגם של נחל תנינים.

אלון טל: אני רוצה לדייק גברתי.

אלון טל: האם את מתכוונת שאותו אזור מוצף זה בעצם יהיה אזור של הבתים המוצעים החדשים והכביש החדש?

טלי שמחה אליקים: כן.

אלון טל: אוקיי.

אלון טל: אז מדובר באמת באזור שהוא עם נטייה להיות רטוב.

טלי שמחה אליקים: נכון.

טלי שמחה אליקים: כשבעצם כל התכנון הוא מתבסס על גישה שהיא מאוד מיושנת מבחינת החישובים שלה, שזה לא אני אמרתי, תכף אנשי המקצוע יגידו את זה.

טלי שמחה אליקים: אבל את ההצפות האלה הם מדברים על סוג של פתרון הנדסי.

טלי שמחה אליקים: והפתרון ההנדסי בעצם יכוון לסוללות שאין שום סיבה שהן תקרנה, כי אפשר לפתור את זה בצורה אחרת.

טלי שמחה אליקים: כשעל מה אנחנו מדברים?

טלי שמחה אליקים: אנחנו מדברים על כביש 100 ועל התוספת השולית של 80 יחידות דיור, שהכל קורה בגללה ואין שום סיבה ואין לה שום נחיצות.

טלי שמחה אליקים: הגישה המקובלת בעולם של ניהול סיכוני שטפונות היא לפי הדירקטיבה האירופאית למים.

טלי שמחה אליקים: יש גם את משרד החקלאות שיסכים שהנושא הוא הגישה האגנית היא השלטת ולא בונים סוללות רק איפה שרוצים, עושים את זה בצורה מבוקרת.

אלון טל: עוד דקה או שתיים.

אלון טל: אם את רוצה שהמומחים ידברו.

טלי שמחה אליקים: מאה אחוז.

טלי שמחה אליקים: גם תמ"א 1.

טלי שמחה אליקים: התכנית הזאת תגדיל את הנגר העילי ואת סיכוני ההצפות, כשהמתכננים של התכנית הזאת מדברים על אירועים של 1 ל-100 שנה.

טלי שמחה אליקים: אנחנו הוכחנו עם המומחים שלנו שמדובר על 1 ל-10 שנים ולא 1 ל-100 שנים.

טלי שמחה אליקים: ואנחנו רואים בתמונות, ראינו בתמונות גם שהמים מגיעים למגורים כל שנה, לא צריך לחכות 10 שנים לזה.

טלי שמחה אליקים: וגם אנחנו מכירים את כל הנושא של האקלים ויש החלטות ממשלה לנושא של מניעת שטפונות ושינויי אקלים ואיך לטפל בהם.

טלי שמחה אליקים: אני מדברת על שקף 6.

טלי שמחה אליקים: מה שאפשר לראות בחלק העליון של השקף, אפשר לראות את הפשט ההצפה בצורה מדויקת ומעודכנת ולראות שכל הבינוי של המשולש הזה של ה-80 יחידות דיור והוא בתחום פרט ההצפה ואין בו שום נחיצות.

טלי שמחה אליקים: מצד מערב אנחנו רואים את השכונה החדשה שנסמכת על קטע 101 ולא על הקטע הזה.

טלי שמחה אליקים: אנחנו מדברים גם על פגיעה מעבר לפגיעה התחבורתית וההידרולוגית, אנחנו מדברים על פגיעה אקולוגית.

טלי שמחה אליקים: אנחנו נצמדים בתכנון הזה למסדרון האקולוגי, שיכול להיות שהוא יכול היה להיות הרבה יותר מרווח לולא היה כביש ואותו פיתוח.

טלי שמחה אליקים: אנחנו מדברים גם על פגיעה ברכס שהיום הוא משמש כבית גידול לצמחייה ובעלי חיים, שזה רכש שכדאי מאוד לשמר אותו והוא בנוסף לאותו משולש של 80 יחידות דיור.

טלי שמחה אליקים: ויש את ד"ר אריה רוזנפלד שיוכל להתייחס.

טלי שמחה אליקים: היום הנחל הוא חלק בלתי נפרד מהחיים של היישוב.

טלי שמחה אליקים: אני לא אכביר מילים על הנושא של הסביבה הטבעית ואיך שהיא משפיעה על הבריאות הנפשית של התושבים.

טלי שמחה אליקים: וכשבעצם כל התכנון המוצע הוא יגרום לנתק, גם בגלל הכביש וגם בגלל הסוללות וגם בגלל הבינוי.

טלי שמחה אליקים: וכל הנגישות הבלתי אמצעית הזאת, הישירה, למעשה תתנתק.

טלי שמחה אליקים: ועל מה אנחנו מדברים?

טלי שמחה אליקים: התכנית הכוללנית מוסיפה 13,300 יחידות דיור, כשאנחנו מבקשים מכם בעצם לקחת את אותן 80 ולהסיט אותם למקום אחר, דרומה.

טלי שמחה אליקים: כמו שאמרנו, אין שום הצדקה תחבורתית לייצר את אותו כביש.

טלי שמחה אליקים: אנחנו רואים מצד מערב את השכונה החדשה, שיכולה להסתמך על כביש 101 המערבי, שהוא מסומן בסגול.

טלי שמחה אליקים: כשאנחנו רואים שיש מערכת כבישים חדשה של רחובות שאנחנו רואים אותם בכתום.

טלי שמחה אליקים: ימי בנימינה בחלק התחתון שהם יוכלו לנקז את התחבורה מערבה לכביש 4.

טלי שמחה אליקים: זה כביש שלא היה בעבר בגלל שהוא נחסם בגלל תאונה שהייתה שם ועכשיו הוא בתכנית החדשה הוא נפתח.

טלי שמחה אליקים: כך שחיבורים מזרח מערב יש למכביר ואין שום צורך בכביש ההוא, מפני שהאוכלוסייה לא צריכה להגיע לזכרון, הכביש מאסף מערבי הוא לטובת היישוב עצמו.

טלי שמחה אליקים: אני אגמור בנושא שבעצם רואים את זה כאן ממש בקטן, אבל אנחנו שוב בנושא של החזון.

טלי שמחה אליקים: החזון הוא לייצר את אותו פארק, שהפארק הוא בעצם יאפשר גם לעגן בצורה מסודרת את ניהול סיכוני השטפונות.

טלי שמחה אליקים: וההתעקשות על הפגיעה בשם התכנון היא לא נכונה ואנחנו בעצם מבקשים את העזרה שלכם לעזור לנו, שוב, כדי שלא נתעורר עוד כמה שנים ונצטער על זה.

טלי שמחה אליקים: ושוב, יש פתרונות מאוד פשוטים ויש היתכנות לאותו חזון.

אלון טל: אני מודה לך עו"ד אליקים.

אלון טל: כמובן, אין בסמכות ועדה זו להחליט בקשר לתוספת דיור.

אלון טל: אבל אפשר באמת לשאול שאלות, כפי שאנחנו נעשה.

אלון טל: אני שמח שנמצאים איתנו גם פעילים.

אלון טל: מבנימינה יש פעילים למען הסביבה ואיכות החיים.

אלון טל: בבקשה, ליאור זיוון, מה יש לך לומר על התכנית המוצעת?

ליאור זיוון: תודה רבה אדוני, ממלא מקום יושבת הראש.

ליאור זיוון: לפני תשע שנים קמה בבנימינה קבוצה של אנשים במטרה להחזיר את החיים לנחל תנינים.

אלון טל: בזמן הדברים שלך תרגיש בנוח להוריד את המסכה, אני חושב שזה ישפר.

ליאור זיוון: נחל תנינים נחשב לנחל הנקי היחיד שנשאר באזור החוף.

ליאור זיוון: ובעשור האחרון קבוצת הפעילים הקטנה הזאת הפכה בצורה מעוררת השראה, הפכה את הנחל הזה לאחת האטרקציות הטבעיות המשמעותיות ביישוב ובאזור כולו.

ליאור זיוון: ואז הגיעה התכנית הזאת.

ליאור זיוון: אני לא הולך להיכנס לפרטים, כי מן הסתם עו"ד טלי עשתה זאת לפניי וטוב ממני.

ליאור זיוון: אבל אני כן רוצה לומר שנחל תנינים הוא דוגמה אחת לסוגיה שהיא גדולה ומורכבת בהרבה והיא הסוגיה של תכנון הבנייה במדינת ישראל.

ליאור זיוון: זה לא סוד שמדינת ישראל היא אחת המדינות הצפופות בעולם ובעשורים הקרובים צפויה להפוך להיות יותר ויותר צפופה.

אלון טל: אני מופתע לשמוע.

ליאור זיוון: ועם העלייה בצפיפות הקשיים התכנוניים ילכו ויתגברו.

ליאור זיוון: ולכן היום כבר חייבים לתת את הדעת על כללי בסיס ומספר נושאים קריטיים לתכנון ובנייה.

ליאור זיוון: ואחד מהם זה נושא המסדרונות האקולוגיים, שלך אני יודע הוא לא חדש.

ליאור זיוון: ולא קיימים המון כאלה במדינת ישראל.

ליאור זיוון: קיימים כמה, אבל אזורים כאלה זה אזורים שחשוב לשמר אותם וחשוב שכל תכנון הבנייה במדינת ישראל ייקח בחשבון את השימור הטבעי שלהם.

ליאור זיוון: ולא פחות חשוב נושא של בנייה בפשטי הצפה, דבר שידוע שהוא מסוכן, לא רצוי.

ליאור זיוון: התפיסה זאת של שליטה בנחלים והיכולת שלנו לנתב אותם ולבנות בצידם היא תפיסה מיושנת, שלצערנו הוכחה כשגויה בשנים האחרונות.

ליאור זיוון: היא הוכחה כשגויה בהרבה נחלים בארץ, אבל אולי הבולט שבהם זה נהר געתון, נחל הגעתון בנהריה שעולה על גדותיו פעם אחר פעם ומציף שטחים בנויים.

ליאור זיוון: וניתן לצפות שהדבר הזה יקרה גם פה.

ליאור זיוון: זאת אומרת, בסופו של דבר, אם אתה בונה בשטח שידוע שהוא מציף בצורה תדירה 80 יחידות הדיור האלה, בעוד 10 שנים יגורו שם משפחות שירצו שיתנו להם פתרון להצפות והפתרון הזה מהיסטוריה יכלול טילים ובנייה של הגבהות כדי לחסום את הנחל.

ליאור זיוון: ואנחנו יודעים שזה לא נגמר טוב.

ליאור זיוון: להפוך את הנחל לתעלה.

ליאור זיוון: את הדבר הזה אפשר לעצור עכשיו עוד לפני שמתחילים לבנות.

ליאור זיוון: סוף מעשה במחשבה תחילה, אמרו בעבר ואכן לדעתי ראוי במקרה הזה.

אלון טל: תודה רבה אדוני.

אלון טל: תמר שלייר?

תמר שלייר: נירית תדבר.

אלון טל: אוקיי, גילוי נאות.

אלון טל: גב' שלייר אירחה אותי כשבאתי לשטח בעצמי להתרשם.

אלון טל: אז אני מכיר קצת את הסוגיה מקרוב.

אלון טל: אבל אם יש עוד תושב ניתן לו עוד שתי דקות בזום ואחר כך נתחיל לעבור.

נירית לביא אלון: שלום לכולם.

נירית לביא אלון: שמי נירית, אני פעילה תושבת בנימינה וקבוצה של חיים לנחל תנינים, שכמו שהזכירו, פועלת כבר שמונה שנים.

נירית לביא אלון: אני רוצה להזכיר ולספר לוועדה שאנחנו מתחילת דרכנו עשינו פעילות פרו-אקטיבית חיובית לחלוטין.

נירית לביא אלון: לא התנגדנו לשום דבר.

נירית לביא אלון: כל מה שרצינו זה לקדם את השיקום האקו-הידרולוגי של הנחל.

נירית לביא אלון: להחזיר עטרה ליושנה, כמו שאמא שלי שהיא מעל 80 והיא ילידת בנימינה נהנתה מהנחל הזה בעבר.

נירית לביא אלון: נחל תנינים הוא נחל בלתי רגיל, הוא נכס לא רק מקומי של תושבי בנימינה, שעלינו הזכות לשמור עליו ועלינו החובה, אלא של כל מדינת ישראל.

נירית לביא אלון: כי כמות הנחלים בישראל הזורמים, הנקיים, האיכותיים, היא ממש קטנה, בוודאי באזור החוף.

נירית לביא אלון: ואנחנו הצלחנו לגרום להרבה תושבים להכיר את הנחל, לאהוב את הנחל.

נירית לביא אלון: ללכת לאורכו, לעשות פעילויות של ספורט, לנצל אותו לפעילויות של פנאי ונופש, בכל מיני דרכים שאני לא אפרט עכשיו.

נירית לביא אלון: כשהגיעו לפתחנו התכניות הללו, ההרסניות, לא רק תכנית המתאר הכוללני והשינוי (הפרעה בשידור הזום) גם מפעל ניקוז ותכניות אחרות שמאיימות על הנחל.

נירית לביא אלון: אנחנו פשוט גייסנו את התושבים ולא סתם הצלחנו 650 התנגדויות להחתים, לאסוף כספים, לקחת את עורכי הדין בשביל שייצגו אותנו ויציגו נכונה את הפרטים ואת הנושאים שבגללם אנחנו מתנגדים.

נירית לביא אלון: מאוד חשוב לנו להגיד שלדע

נירית לביא אלון: תנו העובדות לא הוצגו כהלכה בפני הוועדות השונות, לא בהקשר של המודל ההידרולוגי שמדבר על כמות הגשמים וסיכויי ההצפה שיהיו פה.

נירית לביא אלון: לא בהקשר התחבורתי של ההצדקה לכביש, שלדעתנו ניתנו נתונים לא נכונים שקשורים למודל התחבורה וצריך לבחון את זה מחדש בוועדה.

נירית לביא אלון: וגם בהקשר של ההיבט האקולוגי הסביבתי, אם זה גבעת הכורכר שהיא בית גידול רגיש ונדיר ושצריך לשמור עליו, שיש הרבה מאוד מינים נדירים, לא רק של צמחים, גם של בעלי חיים שנמצאים לאורך הנחל.

נירית לביא אלון: זה מסדרון אקולוגי שהוא צוואר בקבוק, זה הקטע הצר ביותר שבין חוטם הכרמל לבנימינה, שבו זורם הנחל ולכן חובה עלינו לשמור עליו.

נירית לביא אלון: לא נעשה איזה שהוא תסקיר סביבתי או בדיקה של הערכיות הנופי והמינים המוגנים שיש שם בשביל לאור הנתונים הללו לבחון.

נירית לביא אלון: ויתרה מזאת, אנחנו מאמינים שיש פתרונות.

נירית לביא אלון: הפתרונות הם גם להעתיק את הבינוי למקום אחר ובעיקר בהיבט התחבורתי לקדם סוף סוף תחבורה בת קיימא, לעשות שם שביל אופניים.

נירית לביא אלון: לעשות שם חנה וסע, עד שיאפשר לאנשים להגיע אל תחנת הרכבת.

נירית לביא אלון: לתת את הפתרונות שמדינת ישראל צריכה ללכת עליהם.

נירית לביא אלון: ופה יש לנו שילוב גם של תחבורה בת קיימא וגם של שמירה על משאב טבע של מחל ועל ניהול נכון של נגר ומניעה של הצפות שבנימינה יכולה להיות דוגמה ומופת לאיך צריך להיות תכנון נכון בישראל וזה מה שאנחנו מבקשים לראות ולהראות ולא לבכות אחר כך ולהגיד חבל שלא עשינו.

אלון טל: גב' לביא, אני מודה לך מאוד על הפעילות הציבורית.

אלון טל: אנחנו ניתן בשלב זה לשני נציגי ארגונים, היות וזה לא מדובר במאבק מקומי, אלא גם אני מבין שארגוני הסביבה הארציים התגייסו לזה ויש לזה פן ארצי, אז ניתן להם לדבר.

אלון טל: אני רוצה באמת לשמור זמן לאותו שיח עם נציגי ממשלה שעשויים באמת לתת מענה וכו'.

אלון טל: אבל נתחיל עם גב' דליה טל, יש לגב' טל הרבה מאוד מעלות, מלבד שם המשפחה המרשים שלה.

אלון טל: לדליה טל יש גם רגע ידוע בתור עיתונאית סביבתית ובשנים האחרונות במסגרת עבודה ב-"צלול" היא אחד הקולות המובילים במדינת ישראל למען נחלי ישראל ובכלל איכות מים.

אלון טל: ברוכה הבאה גב' טל.

דליה טל: בוקר טוב לכולם.

דליה טל: אני מרגישה שאני קצת חוזרת על דברים שכבר נאמרו כאן.

אלון טל: אז אפשר לקצר ככה.

דליה טל: אבל אני חושבת שחשוב להדגיש אותם.

דליה טל: אנחנו נמצאים, כמו שאמרו, נחל תנינים הוא נחל החוף האחרון שבו זורמים מים נקיים.

דליה טל: תסמכו עליי, אני יודעת מה אני אומרת.

דליה טל: באמת האחרון, אין עוד.

דליה טל: אולי אתם יודעים מה?

דליה טל: בצפון יש את נחל כזיב, אבל זה הכל.

דליה טל: כל השאר מלאים בביוב וקולחים, אז צריך לשמור עליו מכל משמר.

דליה טל: חוץ מזה, מימיו של הנחל משמשים להחדרה לאקוויפר, אז אנחנו הולכים גם את הנחל הזה הולכים להקדיש לטובת מטרות אחרות?

דליה טל: חוץ מזה, אנחנו נמצאים בעידן של משבר אקלים, זה גם אמרו פה.

דליה טל: מתאפיין בגשמים עזים, אחר כך תקופות יובש.

דליה טל: לערוצי נחלים יש תפקיד מכריע במניעת הצפות.

דליה טל: חייבים לשמור על הערוצים האלה נקיים ופתוחים, כדי שבאמת אנחנו לא עוד פעם נטבע במי גשם.

דליה טל: אני תושבת נהריה שהוזכרה כאן.

דליה טל: בכל שנה באמת נחל הגעתון עולה על גדותיו.

דליה טל: והשנה עשו איזה שהוא מהלך בהמון כסף כדי להסיט את מי הנחל לאיזה שהיא מחצבה.

דליה טל: אם היו חושבים על זה מראש ולא בונים בערוץ הנחל קניון ושכונה, אז זה לא היה קורה.

דליה טל: ועוד פעם, סוף מעשה במחשבה תחילה.

דליה טל: חוץ מזה, עידן הקורונה לימד אותנו על חשיבותם של השטחים הפתוחים לטובת כלל הציבור.

דליה טל: ואני חושבת שלאף אחד אין זכות להפקיע נחל שיש לו חשיבות כל כך גדולה לטובתם של מעטים.

דליה טל: עכשיו, כביש ושכונת מגורים זה עדיין טובתם של מעטים לעומת כלל אזרחי ישראל, שבאמת יש להם זכות ליהנות ממושבי הטבע שלהם.

דליה טל: אני חושבת שאת התכנית הזאת צריך לבטל ולחשוב על ההשלכות שלה, לדורות הבאים, לכלל אזרחי מדינת ישראל.

אלון טל: תודה רבה גב' טל.

אלון טל: והדוברת האחרונה לפני שנעבור לנציגי ממשלה תהיה כמובן תמרה לב מהחברה להגנת הטבע.

אלון טל: החברה להגנת הטבע, כידוע, זה כבר הרבה שנים לא רק מתעדף את זה מבחינת כוח אדם, גם בפעילות הציבורית שלה.

אלון טל: ואנחנו היינו רוצים לשמוע איזה ערכים סביבתיים, אקולוגיים אולי יותר מדויק, יש בנחל שאולי עומדים על כף המאזניים פה.

אלון טל: בבקשה גברתי, יש לך שתי דקות.

תמרה לב: אז תודה רבה.

תמרה לב: אז באמת, נירית קצת הזכירה את הערכים הסביבתיים.

תמרה לב: אני רוצה להגיד שאנחנו בחברה להגנת הטבע באמת בשנים האחרונות ובתקופה האחרונה עוסקים בנושא של שיקום נחלים כאחד מנושאי הליבה מתוך הבנה, ושוב, הדברים נאמרו אז אני משתדלת לא לחזור על הכל.

תמרה לב: מתוך הבנה שהיום השמירה על הנחלים היא אפילו מעבר לעניין רק של אהבת טבע שלנו.

תמרה לב: הנחלים, אנחנו מבינים היום, שהם איזה שהוא עורק בסיסי וראשי שבעולם כולו מבינים את זה ואנחנו במיוחד במדינה כל כך צפופה מבינים את זה.

תמרה לב: שנדרשים גם כדי לשמור על ערכי הטבע הייחודיים שיש בהם ועל המערכת האקו סיסטמה השלם.

תמרה לב: גם כדי לעזור לנו להתמודד עם שינויי האקלים ועם אירועי אקלים קיצוניים במיוחד, הצפות שחוזרות כל שנה.

תמרה לב: וגם כדי להתמודד עם העולם הצפוף שבו אנחנו לא יכולים שכל מדינת ישראל תיסע כל פעם לאותו נחל בצפון.

תמרה לב: אנחנו חייבים להבין שכל מעל 700 הנחלים שיש בישראל חייבים להתחיל להיות חלק מרכזי בתכנון שלנו ובהתייחסות שלנו.

תמרה לב: עכשיו, במקרה הזה יש פה דוגמה, אני חושבת שינוי בתפיסה הזאת אפשר היום לראות אותו, הוא גם בתוך משרדי הממשלה.

תמרה לב: משרד החקלאות כבר מבין אותו וגם מינהל תכנון, וחשוב להגיד את זה, מקדם היום תכניות.

תמרה לב: התכנית האסטרטגית לשטחים פתוחים שמקודמת היום במינהל התכנון מכירה בדברים האלה.

תמרה לב: במה היא מכירה באופן יותר קונקרטי?

תמרה לב: היא מכירה בזה שנחל צריך לתכנן אותו ככה שיהיה לו פשט הצפה שבו בעצם אפשר לשמור על המים, שבו מתקיימת המערכת הטבעית, שמונע את ההצפות.

תמרה לב: והגישה הזאת שגם מובנת בעולם וגם כבר מאומצת בממשלה היום נפגשת פה במקרה הזה עם דוגמה של תכנית שנעשתה לפני כמה שנים ויכול להיות שכשהיא נעשתה עדיין הדברים האלה לא שקעו.

תמרה לב: יש לנו פה הזדמנות מצוינת להראות איך ההבנה המתקדמת והשינויים שאנחנו צריכים לעשות צריכים כבר היום להיות מיושמים גם בתכניות - - -

אלון טל: אני מודה לך על כך.

אלון טל: לא, לא, אנחנו נסתפק בזה עכשיו, כי אנחנו חייבים להשאיר זמן לנציגי ממשלה ועוד דוברים.

אלון טל: אבל תודה רבה על הדברים החשובים וחשוב היה לשמוע באמת את הקולות של הארגונים הארציים.

אלון טל: אני רוצה לבקש מגב' מיכל מריל, מנהלת אגף בכיר תכנון חברה וקהילה במינהל התכנון, אם היא נמצאת איתנו בזום.

אלון טל: אם אפשר להעלות אותה כדי לשמוע את קולם של המתכננים הממשלתיים.

מיכל מריל: בוקר טוב לכולם.

אלון טל: בוקר אור, ברוכה הבאה לוועדה שלנו.

מיכל מריל: אני שמחה לראות את כולם.

מיכל מריל: אני אחלק את התשובה שלי לכמה חלקים.

מיכל מריל: קודם כל, רק בשביל לשמור קצת על האיזון, כל הפעילות של מינהל התכנון היא פעילות שמוכוונת תכנון בר קיימא.

מיכל מריל: אני לא יודעת כמה אתם יודעים על הפעילות של מינהל התכנון בהיבט הזה, אבל מינהל התכנון משקיע את כל מרצו לקדם תכניות שהן ברות קיימא, כולל מסמכי מדיניות, כולל תכניות מתאר ארציות.

מיכל מריל: לאחרונה מסמך מדיניות לניהול נגר עירוני.

מיכל מריל: הדבר הזה הולך להיות מעוגן ברמה מחויבת בתכנית המתאר הארצית.

אלון טל: מצוין.

אלון טל: אבל האם תוכלי להתייחס לתלונה הספציפית שקיבלנו על תכנון הכבישים בתוך האזור.

מיכל מריל: אני אשמח רק אם תיתן לי שנייה אחת, בבקשה, ברשותך, כי אני כן רוצה להתייחס.

מיכל מריל: בסדר?

מיכל מריל: אני שוב אומרת, מינהל התכנון מקדם גם תכניות אסטרטגיות לשטחים פתוחים.

מיכל מריל: גם תכניות מחוזיות למסדרונות אקולוגיים.

מיכל מריל: הצללה, מסמך מדיניות בנושא של צל עצים, אנרגיה מתחדשת.

אלון טל: אני מלא הערכה ואפילו חבר אישי של חבריי הבכירים שם.

אלון טל: אבל יש פה סוגיה ספציפית והזמנו אותך כי את אמורה בתור הנציגה בחיפה לתת לנו.

אלון טל: אז אנא, תתייחסי לשאלות שבאמת אנחנו מציגים ולא לעשות הסברה על מינהל התכנון.

מיכל מריל: אז עכשיו אני ארד לתכנית של בנימינה.

מיכל מריל: תכנית המתאר הכוללנית של בנימינה מקודמת מזה אולי חמש שנים, אולי אפילו יותר.

מיכל מריל: במסגרת ועדות היגוי בין משרדיות שכוללות את כל משרדי הממשלה ובהובלה ויחד עם המועצה המקומית עברנו שתי פאזות פה של ראש מועצה שבדרך נפטר והחליף אותו ראש המועצה הנוכחי וחזרנו על כל תהליכי שיתוף הציבור שזה מורכב, כי זה שני ישובים, זה לא משהו שיש לנו בכל תכנית.

מיכל מריל: ונעשו הרבה מאוד ישיבות, הרבה מאוד חילוקי דעות היו ובסופו של דבר הגענו לאיזה שהיא תכנית מגובשת בהסכמה יחד עם המועצה המקומית.

מיכל מריל: התכנית הזאת, האוצר התכנוני הזה נכנס לדיון בוועדה המחוזית והתקבלה החלטה שהיא מקובלת גם על המועצה, גם על מינהל התכנון וזאת התכנית.

מיכל מריל: אוקיי?

אלון טל: אני רוצה להבין, כשאת אומרת "מקובלת על כולם", שמענו עכשיו את החברה להגנת הטבע שהיא יושבת בגופי תכנון ונראה שהחלק הקטן הזה של ה-80 יחידות דיור והכבישים איננו מקובל על החברה להגנת הטבע.

אלון טל: וגם אני ישבתי עם ראש המועצה בבנימינה ולא הבנתי התלהבות ממנו על החלק הזה.

אלון טל: אז אולי תוכלי באמת.

מיכל מריל: רגע, תראו, אני חייבת לומר פה משהו.

מיכל מריל: קודם כל, אני בהערת שוליים חייבת לומר שדיון כזה מקומו בוועדת משנה להתנגדויות.

מיכל מריל: פרק הזמן של 60 יום להתנגדויות נועד בדיוק בשביל הדיונים האלה.

מיכל מריל: אנחנו לא כל החוכמה אצלנו, אנחנו הרבה פעמים לומדים מהתנגדויות.

מיכל מריל: דנים ומקבלים החלטה.

מיכל מריל: זה החוק וכך זה אמור להיות.

מיכל מריל: אז הוחלט לדון בוועדה הזאת בכל הסוגיה של נחל תנינים.

מיכל מריל: בסדר, לגיטימי, אז בואו תנו לי רק להתייחס.

אלון טל: אני מחזק את דברייך, אנחנו לא רוצים להחליף את השיח.

אלון טל: אבל יחד עם זאת, היות ומדובר במשאב טבע שאנחנו בתור גוף מפקח חייב לשמוע שאתם באמת לוקחים את ערכי הטבע החשובים האלה וגם את הסיכונים של ההצפות.

אלון טל: אחרת נמצא את עצמנו לאחר מעשה על דיונים אחרי שהסוסים כבר ברחו מהאורווה.

אלון טל: לכן אנחנו מעלים את זה.

אלון טל: אבל זה לא סותר את מה שאת אומרת מבחינת החשיבות של התנגדויות והסמכות של ועדה מחוזית לקבל החלטות.

מיכל מריל: כן, בסדר גמור.

מיכל מריל: אז אני שוב אומרת, התכנית הזאת קיבלה החלטה, התקבלה לגביה החלטת הפקדה ועם החלטת ההפקדה הזאת אנחנו מחויבים על פי חוק לקדם את התכנית.

מיכל מריל: ככל שיעלו ועולים או עולות סוגיות שהן לאו דווקא נחל תנינים.

מיכל מריל: עוד יהיו התנגדויות ויהיו עוד הערות ויהיו עוד הסתייגויות גם בנושאים אחרים.

מיכל מריל: אתם יודעים שהתכנית הזאת נמצאת בעתירה, לא על נחל תנינים כמובן, אבל בנושאים נוספים.

מיכל מריל: וזה טבעה של תכנית שהיא רצופה בקונפליקטים ואינטרסים והרבה דעות, מגוון דעות.

מיכל מריל: ובסופו של דבר מקבלים החלטות במוסדות התכנון.

מיכל מריל: לעניין הכביש.

מיכל מריל: בבקשה, אם אפשר להשלים, כי אני, תנו לי שנייה כמה דקות של רצף.

מיכל מריל: אני אתייחס גם לעניין הכביש.

מיכל מריל: הנחיצות של הכביש הזה הוא כתוצאה בין היתר גם מתוספת יחידות דיור ושכונות חדשות ליישוב בנימינה.

מיכל מריל: כשאנחנו מקדמים תכנית מתאר כוללנית ומוסיפים יחידות דיור בהיקף משמעותי אי אפשר להשאיר את היישוב ללא פתרונות תחבורתיים נאותים.

מיכל מריל: ישוב זקוק לרשת כבישים שבירה שמחברת בין החלקים שלו.

מיכל מריל: פה אנחנו מוסיפים סדר גודל של 5,000 ויותר יחידות דיור בחלק המערבי, באזור מרכז הכובד שבו תהיה הרכבת.

מיכל מריל: ולכן היה צריך לתת גם פתרון תחבורתי.

מיכל מריל: אני מזכירה לכם שממערב לבנימינה מסומן בתמ"א 1, מסומנת דרך אזורית ממזרח ליישוב, בלב בקעת הנדיב.

מיכל מריל: ושטחים פתוחים וערכיים.

מיכל מריל: אחת המטרות של התכנית הזאת זה היה באמת לשמור על בקעת הנדיב.

מיכל מריל: ואנחנו חשבנו שהדרך הזאת, ביחד עם דחיפה מאוד מאוד חזקה של המועצה, לבטל את הכביש הזה.

מיכל מריל: ולכן באמת בתמ"א 42 שעדיין לא מאושרת מכל מיני סיבות אחרות, אבל היא ממש על שולחן הממשלה, הוחלט שהדרך הזאת תבוטל.

מיכל מריל: אבל יחד עם זה היה צריך לתת עוד איזה שהוא פתרון תחבורתי.

מיכל מריל: אבל זה רק דבר אחד.

מיכל מריל: הסיבה השנייה זה באמת השכונות ממערב שצריכות לקבל פתרון תחבורתי.

מיכל מריל: ולכן מה שסוכם הוחלט שהכביש הזה יהיה בעל חתך עירוני צר שמאפשר נתיב נסיעה לכל כיוון.

מיכל מריל: זה לא חייב להיות שני נתיבים לכל כיוון.

מיכל מריל: הכביש הזה נצמד לבינוי הקיים.

מיכל מריל: תכף נדבר על השטח שדיברתם עליו, על המשולש של התוספת.

מיכל מריל: הוא נצמד בצורה הכי קומפקטית והכי צמודת דופן לבינוי הקיים והוא יכול לכלול מדרכה, הוא יכול לכלול טיילת, אפשר לחצות אותו ולהגיע לשטחים הפתוחים.

מיכל מריל: אני לא מקבלת את זה שזה הרס נחל תנינים והרס האקולוגיה.

מיכל מריל: זה נשמע לי מצג שהוא קצת קצת קיצוני.

מיכל מריל: אבל אני לא אומרת, אני עדיין לא אומרת שכל החוכמה אצלנו.

מיכל מריל: אני רק חייבת לאזן את ההצגה שהייתה פה.

מיכל מריל: אנחנו לא הורסים את נחל תנינים.

מיכל מריל: החשיבות של נחל תנינים ידועה והיא מודגשת מאוד במסמכי התכנית.

אלון טל: אז אם תוכלי בכל זאת להתייחס לטענות בקשר לפגיעות האזור להצפות.

אלון טל: מכיוון שמהתמונה שאני ראיתי, אני לא למדתי תכנון, אבל בכל זאת מהניסיון הדל שיש לי בתכנון אני לא יודע הם הייתי רוצה להעמיד תושבים ממש בלב אזור שהוא אזור שמוצף באופן תדיר.

אלון טל: אז אני לא יודע אם זה נלקח בחשבון, אני הייתי שמח לשמוע מה המדיניות שלכם בהקשר הזה.

מיכל מריל: אז אני רוצה כמה שניות רגע לדבר על העניין של פשט ההצפה.

מיכל מריל: נחל תנינים מציף כבר היום במצב הקיים שטחים בנויים בצפון בנימינה ובוודאי שאין כוונה שהשטחים האלה ימשיכו להיות חלק מנפח האיגום של הנחל.

מיכל מריל: וגם אם מגביהים את הכביש הזה ב-50 ס"מ, לא יותר, זה גם יכול לסייע לזרימה שהולכת דרומה לכיוון השטחים הבנויים, אבל זה דבר אחד.

מיכל מריל: היום פשט ההצפה הוא בסדר גודל של משהו כמו 3,500 דונם.

מיכל מריל: כשאנחנו מדברים על הכביש שהוא יהיה ממש ממש על הגבול ובשוליים של פשט ההצפה.

מיכל מריל: שהוא בהסתברות של 1%.

מיכל מריל: אנחנו מדברים על 100 דונם, על משהו כמו 3% מכל פשט ההצפה הזה.

מיכל מריל: הנספח ניקוז והנספח הנופי סביבתי נותנים כבוד מאוד לנחל תנינים, עם התייחסות לכל העבודות שנעשו בתחומו.

מיכל מריל: הן מציינות את החשיבות, את השיקום, את ההנחיות לממשק האקולוגי הידרולוגי.

מיכל מריל: יש דגש על הערכיות הגבוהה של הנחל והזיקה של התושבים לנחל, זה מודגש לאורך כל הנספח הנופי סביבתי.

מיכל מריל: יש התייחסות למסדרון האקולוגי.

מיכל מריל: הוא חלק ממסדרון אקולוגי ארצי, כשהליבה שלו זה ערוץ הנחל.

מיכל מריל: אנחנו יודעים את זה.

מיכל מריל: התייחסות לבעלי חיים שחיים בנחל הזה.

מיכל מריל: אנחנו מודעים לזה שזה מוקד מים מרכזי קטע הכביש הוא ממש צמוד לשטח שמיועד לבינוי.

אלון טל: אז אני חושב שאולי נחזור אלייך.

אלון טל: לפני שנשמע מראש המועצה, שאני מבין שגם נמצא איתנו בזום, אני רוצה להעלות את אלי אסיף, שהוא היה היועץ התחבורתי שיתייחס לדברים שלך על נחיצות הכביש.

אלון טל: בבקשה, מר אסיף, שמעת ממינהל התכנון שהם חושבים שזה נחוץ ושיש פה בעצם כביש שהוא מינורי ולא מהווה בעיה לא סביבתי, אבל שהוא נחוץ מבחינה תחבורתית.

אלון טל: מה המסקנות שלך כשבחנת את הסוגיה, בבקשה?

אלון טל: יש לך שתי דקות.

אלון טל: ממש בתמצית, כי עוד מחכים אנשים חשובים לדבר.

אלי אסיף: אוקיי.

אלי אסיף: מה שאני בדקתי זה שכל הנתונים המספריים שמוצגים במסמכים שמלווים את התכנית הזאת, מופרכים ואין להם שום אחיזה במציאות.

אלי אסיף: הם מבוססים על איזה שהם מודלים ארציים, שאף אחד לא טרח לעדן אותם ליישוב עצמו ומגיעים למספרים שהם בערך פי חמש ממה שהיום, כשספירות התנועה של הלשכה המרכזית לסטטיסטיקה מראות שבכביש 652 יורדים הנפחים.

אלי אסיף: ואין צורך להעביר כביש אזורי בגבול הזה של בנימינה ואת השכונה המערבית אפשר לשרת עם אותו מה שנקרא כביש 101, שהוא צפון דרום, מקשר אותו לציר הראשי של בנימינה, מה שנקרא "ימי בנימינה".

אלי אסיף: כי היעד של התושבים הוא לא לזכרון, אלא לכביש 4 ולתחנת הרכבת.

אלון טל: אני רוצה להבין אותך, כי שמענו את מינהל התכנון ושיש באמת אלפי יחידות דיור שמתווספות למערב בנימינה.

אלון טל: ואתה אומר שיש להם מענה כבר, שלא צריך את הכביש הזה, אם הבנתי אותך נכון?

אלי אסיף: לא.

אלי אסיף: אני אומר שגם תכנית המתאר מראה פתרון, אבל בכביש שהוא מסתיים בגבול הבינוי הצפוני ולא ממשיך גם מזרחה ועוטף את בנימינה מכל הכיוונים.

אלי אסיף: מספיק לי ציר צפון, דרום, שמסתיים ב-ללא מוצא, כי השכונה נגמרה והוא יכול לשרת את הדיירים על כל הדרישות שלהם שהיעד המרכזי שלהם הוא לא מזרחה, אלא דרומה ומערב.

אלון טל: תוכל להתייחס בבקשה מה קורה לכבישים שהם בעצם מוצפים באופן תדיר?

אלון טל: מה המשמעות?

אלון טל: זה אני שואל מבחינת התחזוקה של הכביש.

אלון טל: כאילו מה, אם יש פה בעיה אם אנחנו סוללים כביש באזור שהוא חלק מהזמן מתחת למים.

אלון טל: אני שואל שאלה באמת תמימה שאני אינני יודע את תשובתה.

אלי אסיף: טוב, התחום שלי הוא לא ניקוז, אלא תנועה.

אלי אסיף: ופתרונות הניקוז צריך לתת, זאת אומרת הכביש הזה לא אמור להיות החומה שמגינה מפני המים.

אלון טל: אוקיי.

אלון טל: אם כך, נשאל באמת את משרד החקלאות שעוד מחכה.

אלון טל: אני אבקש בשלב הזה להסתפק בזה ואני אבקש לשמוע באמת מראש המועצה של בנימינה, איתי ויסברג, שבאמת נמצא איתנו.

אלון טל: בוקר טוב מר ויסברג, תודה רבה שהצטרפת אלינו.

אלון טל: כמובן שקולך חשוב מאוד.

איתי ויסברג: בוקר טוב.

איתי ויסברג: תודה רבה על האפשרות לדבר כבוד יושב הראש.

איתי ויסברג: נפגשנו גם קודם בביקור שלך כאן.

איתי ויסברג: אני אעשה את זה בקצרה, כי הרבה אנשים כבר דיברו ורוצים לדבר ואני מניח שהזמן קצוב.

איתי ויסברג: המועצה הגדירה במפורש גם בעמדות בוועדת ההיגוי שהכביש הזה מיותר.

איתי ויסברג: צריך אולי לשקול אותו, זה המשפט שכן עשוי ובזה הסכמנו שהוא יהיה בהפקדה של התכנית שמאז לצערי עברה, אני לא אגיד מילים קשות, אבל לא פחות מאשר אונס על ידי מינהל התכנון, ואני אתאר את זה בהמשך.

איתי ויסברג: הכביש הזה יותר.

איתי ויסברג: הוא נועד לשרת תושבי חוץ שנכנסים לתחנת הרכבת בנימינה ויש דרכים אחרות לעשות את זה.

איתי ויסברג: יחידות הדיור, שחשובות ליישוב שלנו, במקום מאוד חשוב, במיוחד כגבעת הפועל, שהיא בעצמה נמצאת בפשט הצפה.

איתי ויסברג: גם אנשים שהם מתנגדים גרים בפשט הצפה.

איתי ויסברג: אבל כל הסיפור הזה מתייתר לאור ההתערבות הבוטה שהייתה בתכנית המתאר, שוב, שהייתה צריכה לעבור מספר תיקונים והייתה תכנית טובה מאוד ל-40 שנה קדימה.

איתי ויסברג: וברגע שקובעים לך 1,500 יחידות דיור במתחם של ישוב שכולו 3,700 יחידות דיור, בצד המערבי שאתם ציינתם, זה באמת לא רלוונטי 80 יחידות דיור לכאן או לכאן.

איתי ויסברג: ההיפך, תניחו להם וזהו.

איתי ויסברג: התוצאה שהגענו בגלל ההתערבות בתכנית המתאר, שעוד לא עברה סוף התיקונים.

איתי ויסברג: עוד לא נכנסה אפילו, אנחנו מעכבים אותה כרגע מהפקדה.

איתי ויסברג: מייתרים את הצורך בכביש וביחידות דיור האלה.

איתי ויסברג: זה אפשר להגיד כבר עכשיו.

איתי ויסברג: יותר מזה, התכנית האקו הידרולוגית של רשות הניקוז שבה בנימינה חברה ומממנת דרך אגב, שהוכנה לכל המרחב של נחל תנינים, עוברת חשיבה מחדש בדיוק בגלל הגישה שהיא החלה בעבר, התנהלה כמעט 4-5 שנים באווירה של שיתוף.

איתי ויסברג: אבל דברים השתנו.

אלון טל: חשוב מאוד שנבהיר את הדבר אדוני.

אלון טל: שמענו שהתכנית הזאת והכביש בעצם הוא נעשה בהסכמה.

אלון טל: ואני לא שומע הסכמה מצדך, אני שומע הסתייגות.

אלון טל: אז אולי בבקשה, אולי זה לא מדויק מה שהיא אמרה.

איתי ויסברג: אני אציג בדיוק את השיקולים.

איתי ויסברג: אנחנו עמדנו בפני הפקדת תכנית שלטעמנו עם הכביש היא 80% טובה, עוד ניתן לסיים לשפר אותה.

איתי ויסברג: על זה לא רצינו לעכב ואנחנו היינו בנתונים אחרים.

איתי ויסברג: בנתוני איכלוס אחרים.

איתי ויסברג: לא דחפו לנו ותמ"ל של 1,500 יחידות דיור במרחק 150 מטר מהפינה הזאת שאנחנו מדברים, 200 מטר.

איתי ויסברג: היינו בסיפור אחר לגמרי.

איתי ויסברג: ואמרנו תוך כדי התנגדויות נעדן את התכנית למה שנדרש.

איתי ויסברג: הכביש הוא דרישה של משרד התחבורה.

איתי ויסברג: - - - בתכנית, שמנו את זה בתכנית.

איתי ויסברג: יש עוד דברים לטפל בתכנית.

איתי ויסברג: תיירות חקלאית שייתן לנו איזון בין מזרח למערב של היישוב שלנו.

איתי ויסברג: יש עוד מה לטפל, אבל התכנית נחוצה.

איתי ויסברג: כי כשאין תכנית הדברים האלה קורים.

איתי ויסברג: בנקודת הזמן הזאת יש מה לחשוב מחדש, לאור העובדה שכל התכנית נעצרה.

איתי ויסברג: אנחנו עצרנו אותה, לא נותנים לה להתקדם בלי התנגדויות.

איתי ויסברג: שבוע הבא אנחנו בדיון, ביום רביעי, מול השופטת, כדי להבין האם נעשה פה שינוי מהותי בתכנית המתאר שלא היה בסמכות, כדי שנחזור לשולחן הדיונים כדי לעדן את התכנית.

איתי ויסברג: התכנית במצב הנוכחי שלה לא צריך כביש ולא צריך יחידות דיור.

איתי ויסברג: צריך להגן על בנימינה, כי היא נעטפת - - -

אלון טל: זה חשוב מאוד לשמוע אדוני, מכיוון שלא תמיד פעילי סביבה זוכים לגיבוי מראש המועצה.

אלון טל: אז אני מברך על הדברים הברורים שלך.

אלון טל: אנחנו רוצים לשמוע מנציגי ממשלה, כדי להבין.

אלון טל: ונראה לי שזה הזמן באמת להזמין ממשרד החקלאות את בנימין יעקבי, שהוא מומחה אני מניח לניקוז וכו'.

אלון טל: אם אתה יכול להעלות אותו בזום, לשמוע איך הוא רואה את המצב בתור אחד שעוסק בניקוז.

בנימין יעקבי: כן, שלום לכולם ותודה על זכות הדיבור ואני שמח על הדיון הזה.

בנימין יעקבי: אני לא אתייחס בדיוק לעצם התכנית עצמה, כי בה אנחנו פחות מעורבים.

בנימין יעקבי: אני אגיד רק משהו כללי לגבי נחל תנינים עצמו: אחד, אין לנו שום ויכוח על הערכים שיש בנחל תנינים מבחינה סביבתית.

בנימין יעקבי: והתכנית שאנחנו מנסים לקדם יחד עם רשות הניקוז, שנמצאת היום בשלב הוועדה המחוזית, תכנית הנחל, רק מרכיבי הסביבה של - - - מדובר בתכנית של 26 ק"מ שעולה כמעט 80,000,000 רק כדי לטפל בנחל הזה.

בנימין יעקבי: אני רוצה להגיד מילה אחת לגבי ההצפות בבנימינה.

בנימין יעקבי: אנחנו מודעים טוב להצפות בבנימינה, אנחנו מודעים לאסון שקרה בינואר 2020 והתכנית שאנחנו מקדמים היא מצמצמת באופן משמעותי את ההצפות במרחב הבנוי של היישוב הקיים היום.

בנימין יעקבי: בעיקר, בעיקר מהצד המזרחי של כביש 652.

בנימין יעקבי: לאורך זה אנחנו נצטרך כנראה לשנות קצת את המעביר בכביש 652, נצטרך להעמיק טיפה את הנחל.

בנימין יעקבי: התכנית היא לא מייצרת פה תעלה, היא לא מייצרת פה תעלת בטון, היא לא מייצרת פה מבנים חזקים.

בנימין יעקבי: היא מייצרת תעלה מאוד ירוקה.

אלון טל: אבל מה שאנחנו רוצים לשמוע ממך, אם תוכל להביע דעה, האם לאור ההצפות שכן ראינו, האם מניסיונך המקצועי, זה דבר נבון להוסיף יחידות דיור בתוך פשט ההצפה.

אלון טל: והאם זה דבר שהיית בוחר לעשות את זה אם היו פונים אליך בהקשר הזה?

בנימין יעקבי: אנחנו בעיקרון מקדמים את האסטרטגיה של ניהול סיכוני שטפונות ולצמצם ככל הניתן את הבינוי בפשטי הצפה.

בנימין יעקבי: אין לנו עניין לבנות בפשטי הצפה.

בנימין יעקבי: אנחנו מכירים את זה טוב ואנחנו מלווים עשרות תכניות כאלה בכל הארץ.

בנימין יעקבי: האסטרטגיה שאנחנו מקדמים היום במסגרת המתודה לניהול סיכוני שטפונות היא אסטרטגיית המניעה שאומרת בעצם לא לבנות בפשטי הצפה ככל שניתן.

בנימין יעקבי: אין לנו על זה כל ויכוח.

בנימין יעקבי: ולכן, מהבחינה הזאת, אני מקבל את הדעה של כל הדוברים פה.

בנימין יעקבי: אני רק רוצה להגיד משהו שנאמר כאן בהתחלה, המגרש של הדיון של התכנית הספציפית הזאת הוא נמצא בוועדה מחוזית חיפה.

בנימין יעקבי: ושם זה אמור להיגמר.

בנימין יעקבי: אנחנו לא תומכים בבנייה גורפת בפשטי הצפה, לא תמצא אותנו שם.

אלון טל: אוקיי.

אלון טל: אני חושב שזה דברים ברורים ואני מודה לך מאוד על הכנות.

אלון טל: אם אפשר בבקשה לשמוע ממשרד התחבורה.

אלון טל: אני מבין שיש שני אנשים, אני לא יודע אם הראל דמתי או חדוה רדר זיו נמצאים איתנו.

הראל דמתי: הראל דמתי ידבר.

אלון טל: שלום מר דמתי, תודה רבה שהצטרפת אלינו.

אלון טל: שמעת את הדברים, שמעת את הדברים הקשים.

אלון טל: שמענו ממומחה תחבורה שהכין חוות דעת.

אלון טל: האם משרד התחבורה אכן בחן את הסוגיה לעומק מבחינת העומסים, שהוא טוען שהם מוגזמים לפי מה שמופיע בתכנית.

אלון טל: ובכלל, הנחיצות של כביש שבכל זאת עובר באזור שיהיה מוצף במים לצערנו לעיתים קרובות לאור שינויי האקלים.

אלון טל: אז בבקשה מה עמדת משרד התחבורה בהקשר הזה?

הראל דמתי: אוקיי.

הראל דמתי: קודם כל, משרד התחבורה התבקש לעשות מספר עבודות במרחב הזה, מתוך הראייה והרגישות הסביבתית של מרחב בעל ערך כה גבוה.

הראל דמתי: אנחנו בעצם הסרנו כל היתכנות למערכות אזוריות שחוצות את בנימינה במסגרות התכניות תמ"א 42 שטרם אושרה.

הראל דמתי: גם פרויקטים שחשבנו לקדם שהיה בהם כדי לפגוע במרקם העדין במרחב הזה, בעצם אנחנו חזרנו בנו בהם.

הראל דמתי: ובאמת הבנו את הערך המיוחד של המקום הזה מבחינה סביבתית, כך שברמה של דרכים אזוריות שאנחנו כמשרד התחבורה מאוד חשוב לנו לקדם, כדי לשמור על התנועה במרחב כולו, די ניטרלנו את היכולת לקיים אותם.

אלון טל: שמענו דעה שדי בכביש 101 לספק מענה לשכונות המערביות.

אלון טל: האם אתה שותף לדעה זאת?

הראל דמתי: תראה, בסופו של יום, אנחנו חברים בוועדת תכנון וועדת התכנון היא רואה את הראייה ההוליסטית ואת הצורך בחיבוריות ואת הצורך בהקשרים בין שכונות.

הראל דמתי: זה גם נכון ששכונות צריכות להיות מחוברות.

הראל דמתי: אפשר לעשות את זה במגוון אופנים.

אלון טל: כן.

אלון טל: גם שבילי אופניים ושבילי הליכה ויישוב קטן כמו בנימינה זה בהחלט.

הראל דמתי: נכון.

הראל דמתי: עכשיו, מול ועדת התכנון עומדת הראייה ההוליסטית יותר.

הראל דמתי: בסופו של יום, מבחינתנו הכביש הוא כביש מקומי.

הראל דמתי: הוא כביש מה שנקרא מאוד פנימי, לצרכים המקומיים.

הראל דמתי: אנחנו לא, בניגוד למה שאמר יועץ התנועה שכביכול הכביש הזה הוא כביש אזורי, אנחנו מראש לא רואים בו כביש אזורי.

הראל דמתי: ביטלנו מבחינתנו את האפשרות לחיבוריות והמשכיות של הכביש הזה לכיוון כביש 4 וכל מיני דברים שהיו יכולים לגרום לו להיות אזורי.

הראל דמתי: מבחינתנו אנחנו רידדנו את כל הדברים.

הראל דמתי: כאשר בסופו של יום, בפני ועדת התכנון עומדים כלל הצרכים והראייה ההוליסטית יותר והם בסוף מגבשים את התצורה.

הראל דמתי: אבל מבחינתנו מדובר בכביש מקומי, כך שהעניין הוא יותר לוועדה המקומית.

אלון טל: שאלה אחת לפני שנכנס לפה חבר הכנסת להב הרצנו וננסה לשמוע את דעתו.

אלון טל: אבל מה שכן, שמענו דעה די נחרצת מראש המועצה שאחרי שהם בחנו את זה הם מתנגדים לכביש.

אלון טל: האם אצלכם משקל של ראש עיר נבחר שמתנגד וחושב שאין צורך בזה והוא בחן את זה והתייעץ.

אלון טל: האם יש לזה משקל או שאתם מנסים לתכנן את זה על הראש של העיר?

הראל דמתי: אנחנו כמשרד התחבורה רואים חשיבות עליונה למה שראש העיר מעוניין.

הראל דמתי: אבל ברמה של תקנות התעבורה, שזה החוק שעליו אנחנו אמונים.

הראל דמתי: תקנות התעבורה בעצם מגדירות היררכיה בין רשות מקומית, שהיא אחראית לטיפול המקומי ובין משרד התחבורה שהוא משמש כרשות מרכזית.

הראל דמתי: וכרשות ערעור מקומית לראש המועצה יש אמירה מאוד משמעותית על רשת הכבישים, כל עוד היא לא פוגעת בתפעול של תחבורה ציבורית.

הראל דמתי: אבל זה בעולם ביצוע הסדרי התנועה.

אלון טל: באמת תתייחס לזה, כי שמענו על זה מחלק הפעילים שבאמת הדגש מבחינת, אם אנחנו חושבים על תכנון בשכונות חדשות וכל כך ביחידות דיור, במיוחד לאור הרוח של המפקדת אצלכם במשרד התחבורה, רוח מבורכת בעיניי - איך אתם רואים את התחבורה הציבורית ושבילי אופניים ואמצעי תחבורה שאינם רכב פרטי במסגרת זה.

אלון טל: האם זה לא בעצם עומד בניגוד לעמדת משרד התחבורה?

הראל דמתי: קודם כל חשוב להבין ברמה הסטטוטורית, גם אם אני מעוניין לעשות שבילי אופניים, אם אני רוצה אפילו לעשות נתיבים בלעדיים לאוטובוסים, במאקרו אני מדבר, כן?

הראל דמתי: וגם שבילי הליכה.

הראל דמתי: אני חייב זכות דרך בשביל זה.

הראל דמתי: אנחנו כמשרד לא יכולים לעשות בשימושי קרקע שאינם דרך שום פיתוח שתומך הליכתיות, שבילי אופניים, תנועות רכות.

הראל דמתי: אנחנו מתקשים לעשות את זה.

הראל דמתי: ולכן בסופו של יום כדי להעביר וכדי להנגיש, במאקרו אני מדבר, כן?

הראל דמתי: לא ספציפית על הנקודה הזאת.

הראל דמתי: אנחנו תמיד צריכים את זכות הדרך וזכות הדרך היא מה שמאפשר לנו.

הראל דמתי: המדיניות שלנו כמשרד התחבורה היא כמובן לעודד סוגיות שקשורות בהליכתיות, בתחבורה מקיימת.

הראל דמתי: אבל אני חייב להגיד שלדעתי זה גם המדיניות של מינהל התכנון.

הראל דמתי: אם אנחנו רואים את כל המסמכים שמוציאה ראש מינהל התכנון ואת כל העבודות שנעשות גם במחוז וגם במטה מינהל התכנון - הם באופן חד משמעי, הולמים גם את מה שאנחנו מאמינים וגם את מה שמינהל התכנון מאמין בו, שזו הדרך הנכונה היום לפתח הליכתיות עם רגישות, עם תכנון בר קיימא שתומך הליכתיות, אופניים, תחבורה ציבורית.

אלון טל: בסדר, תודה רבה.

אלון טל: אנחנו נסתפק בזה עכשיו.

אלון טל: אני ממש שמח שחבר הכנסת יוראי להב הרצנו מתפנה מהתייעצויות חשובות שלו עם speaker of the house ננסי פולנסקי שמכבדת אותנו ומצאת זמן.

אלון טל: אני מקווה שננסי תסלח לך על ההיעדרות, אבל כנראה שההגנה על נחל תנינים מצדיקה את זה.

אלון טל: בבקשה.

יוראי להב-הרצנו: תודה רבה לך אדוני יושב הראש על הדיון המאוד חשוב הזה.

יוראי להב-הרצנו: אני מצטער שלא הצלחתי להגיע בהתחלה.

יוראי להב-הרצנו: אני הוזמנתי על ידי יושב ראש הכנסת להיפגש במפגש היסטורי עם יושבת ראש בית הנבחרים האמריקני ננסי פלוסי, שהיא חברת אמת של ישראל.

יוראי להב-הרצנו: היא הגיעה עם משלחת מאוד מכובדת, אבל הנושא הזה הוא מאוד חשוב.

יוראי להב-הרצנו: בהקשר הזה צריך להגיד כל הכבוד למי שיזם אותו באכסניה הזו בוועדה לפניות הציבור.

יוראי להב-הרצנו: גם לליאור זיוון וגם לתמי שלייר, שכבר הצוות שעובד איתה עושים את זה בהתנדבות כדי להגן על נחל תנינים כבר שנים על גבי שנים.

יוראי להב-הרצנו: נראה לי שזה שמונה שנים?

יוראי להב-הרצנו: כבר בהתנדבות מלאה.

יוראי להב-הרצנו: אז אני רוצה להגיד לכם כל הכבוד.

יוראי להב-הרצנו: ואני חושב שהדיון הזה הוא חשוב.

יוראי להב-הרצנו: כשאתה מנהל אותו, הייתי רגוע והייתי יכול להיות במפגש השני.

יוראי להב-הרצנו: כי אתה בדיוק כמוני, מאמין בצורך לבנות ולפתח, אבל במקביל לשמור על האיזונים הנדרשים ובראשם על משאבי הטבע שלנו, כדי שגם אנחנו נוכל ליהנות מהם וגם הדורות הבאים.

יוראי להב-הרצנו: אני מבין, קיבלתי עדכונים תוך כדי הדיון שגם ראש המועצה הביע דעה חד חד ערכית נגד הבנייה של הכביש המדובר.

יוראי להב-הרצנו: גם משרד התחבורה הבהיר שמדובר בכביש פנימי ולא בכביש בין עירוני, כך שמדובר בצרכים פנימיים.

יוראי להב-הרצנו: כך שבעיניי צריך רק לחזור ולתקף את הנושא שצריך לשמור על המשאב טבע הייחודי הזה כמשאב טבע ולא להפר אותו באמצעות בנייה של כבישים ומחלפים.

יוראי להב-הרצנו: בוודאי כשהרשות המקומית מגדירה שאין בהם צורך.

יוראי להב-הרצנו: ולהבא אני אומר, אתה ואני, ח"כ טל, רודפים אחרי מסדרונות אקולוגיים ברחבי המדינה ודואגים שלא תהיינה שום הפרות שלא נדרשות.

יוראי להב-הרצנו: אבל אני חושב שאני כן הייתי שמח, אולי כדי להבהיר את הדברים, אולי לשמוע את יועץ התחבורה, לשאול שאלות את משרד התחבורה שלא קיבלנו עליהם עדיין מענה.

אלון טל: היה יועץ תחבורה של התושבים שאמר דברים מאוד מאוד חריפים על עבודה לא יסודית שנעשתה לדעתו.

אלון טל: שמענו דעה אחרת.

אלון טל: אם אתה רוצה, יש לנו עדיין בזום.

יוראי להב-הרצנו: אם יש זמן אדוני אני מאוד מאוד אשמח לאפשר לו לחדד.

יוראי להב-הרצנו: כי להבנתי לא נסגרו מספר נושאים.

יוראי להב-הרצנו: אני הייתי בשטח.

יוראי להב-הרצנו: האמת שגם אתה היית.

יוראי להב-הרצנו: ובאמת מדובר במשאב ייחודי שמשמש את התושבים, שמשמש את בתי הספר במקום ושיש חלופות.

יוראי להב-הרצנו: אני אשמח לשמוע מיועץ התחבורה.

יוראי להב-הרצנו: שוב, אני מצטער שלא הייתי בתחילת הדיון.

אלון טל: יש נציג משרד התחבורה, הוא קצת חולק על יועץ התחבורה.

יוראי להב-הרצנו: אז אני אשמח, על מנת שנוכל למצות את הדברים.

יוראי להב-הרצנו: אני אגב שמעתי שנציגת ועדת התכנון אמרה שזה לא המקום לערוך בו את הדיון.

אלון טל: אני הבהרתי שאנחנו בהחלט לא מקבלים החלטה בקשר לתכנית, אבל באמת חובתנו לדאוג שכל השיקולים נשקלים מבחינת מניעת הצפות לעתיד וכו'.

יוראי להב-הרצנו: אני אהיה קצת יותר חריף ממך.

יוראי להב-הרצנו: אני אשמח שנעשה חילופים בתפקידים: שהיא תחליט על מה אנחנו נדבר ואנחנו במקומה נחליט על התוצאות של הדיון בנוגע לזה.

יוראי להב-הרצנו: בוא, הכנסת סוברנית לדון במה שהיא רוצה.

יוראי להב-הרצנו: אנחנו מייצגים את הציבור ולציבור יש זכות להביע את דעתו ולנהל דיונים.

יוראי להב-הרצנו: אנחנו בוועדה הזאת, בוודאי באכסניה הזאת אנחנו לא מקבלים החלטות, אלא מעלים נושאים עם חשיבות ציבורית שאנחנו רואים לנכון.

יוראי להב-הרצנו: ועל כן, עם כל הכבוד, ויש לי כבוד רב לוועדות התכנון - מי שיחליט על מה דנים בכנסת ישראל הם חברי הכנסת ולא אף גורם אחר.

יוראי להב-הרצנו: וכך זה יישאר.

אלון טל: בסדר גמור.

אלון טל: אם אתה רוצה לשאול שאלה ספציפית למשרד התחבורה.

אלון טל: כי משרד להגנת הסביבה יותר מביע - - -

יוראי להב-הרצנו: ברשותך כן.

יוראי להב-הרצנו: אני אשמח להבין ממך, יועץ התחבורה, קודם כל תודה רבה שאתה נמצא כאן.

יוראי להב-הרצנו: אני אשמח לשמוע את ההתייחסות שלך על הדברים שאמר נציג משרד התחבורה שלא מסכים ומה, איך אתה היית רוצה לחדד את המענה?

אלי אסיף: מה שאני רוצה להגיד, תכנית המתאר מציעה במקום הזה רצועה של 24 מטר לטובת הכביש הזה.

אלי אסיף: 24 מטר בשום הגדרות של ההנחיות לתכנון זה לא כביש מקומי.

אלי אסיף: כביש מקומי אם רוצים להעביר בו שביל אופניים וטיילת להולכי רגל, אנחנו יכולים להסתפק ב-10 עד 12 מטר ולייעד את השימוש לזה.

אלי אסיף: התחבורה הציבורית גם כן, בתכנית עצמה כחלק מנספחי תכנית המתאר התחבורה הציבורית שמראים על הציר הזה היא תחבורה ציבורית אזורית ולא תחבורה ציבורית מקומית.

אלי אסיף: מכיוון שמשרד התחבורה עצמו לא מעביר קווי תחבורה ציבורית מקומי כשיש לו בינוי דליל מצד אחד של הרחוב.

אלי אסיף: הוא מעדיף להעביר את צירי התחבורה הציבורית במקומות שהם עתירי תושבים ויש תושבים משני הצדדים של הכביש.

אלי אסיף: כך שלכל הנושאים האלה, פעם אחת הרוחב גדול מידי לדרך מקומית.

אלי אסיף: ופעם שנייה תחבורה ציבורית לא תעבור שם כי זה בשולי היישוב וזה נגד המדיניות המיטיבה של משרד התחבורה.

אלון טל: תודה רבה לך על הדברים הברורים.

אלון טל: אני באמת רוצה מיד לעבור למשרד להגנת הסביבה.

אלון טל: הבנתי ש-ורד דרור נמצאת איתנו בזום.

אלון טל: כמובן שהמשרד להגנת הסביבה הוא הגוף שמבחינה ארצית אחראי על שיקום הנחלים.

אלון טל: זה אחד התחומים שהמשרד מתקשה להגיע להישגים טובים ובאמת נחל תנינים נחשב לחריג.

אלון טל: היא נמצאת איתנו?

אלון טל: גב' ורד דרור.

אלון טל: שלום ורד, בוקר טוב.

אלון טל: אנחנו מתחילים להיות לחוצים בזמן, אז ממש תמציתי, שתי דקות.

אלון טל: איך המשרד רואה את התכנית הן מצד יחידות הדיור הנוספות וכמובן הכביש המדובר.

ורד דרור: תכנית המתאר אני חושבת שהיא עשתה גם דברים טובים.

ורד דרור: לנושא של נחל תנינים.

ורד דרור: אני לא מדברת באופן כללי רגע על נושאים אחרים, אלא לגבי נחל תנינים, שהיא הגדירה את האזור של נחל תנינים כמסדרון אקולוגי ונתנה לזה התייחסות.

ורד דרור: ושמרה מרחק מעבר אפילו למחויבות של תמ"א 1 של 100 מטר מתחום ההשפעה.

ורד דרור: בהקשר של הכביש, הוא באמת גובל בין אזור הפיתוח לבין השטח הפתוח.

ורד דרור: אני חייבת לציין שבזמנו, באותם דיונים, כשעדיין היו על השולחן שני כבישים אזוריים: אחד כביש רוחב, 653, שעבר ממש בצמידות לנחל ואף פגע בו, שהיה אמור להתחבר לכביש 4.

ורד דרור: וגם 652, הכביש המזרחי שיורד מזכרון לכיוון צומת גבעת עדה.

ורד דרור: בזמנו כשהוצג הנושא התחבורתי אנחנו הבנו שזה הכביש שכרגע מדובר עליו הוא בעצם פתרון חלופי, פתרון תחבורתי חלופי לשני הכבישים האזוריים האלה.

ורד דרור: ובעצם מבטלים את הכבישים שהיו פוגעים באמת באופן בלתי סביר, באופן דרמטי בכל אגן נחל תנינים, במסדרון האקולוגי, בתפקוד שלו.

ורד דרור: ולכן ראינו את זה כפתרון חיובי בהיבט של נחל תנינים.

אלון טל: לאור מה ששמעת בדיון, שמעת הרבה דברים אני מניח, אם הקשבת לדיון.

ורד דרור: נכון.

ורד דרור: עכשיו, בהקשר הזה, במידה ובאמת מתברר שאין צורך בכביש המקומי, גם כתחליף לפתרון האזורי וגם בפתרון המקומי.

ורד דרור: במידה ובאמת הנתונים מראים שאין צורך בכביש הזה, אנחנו אין לנו צורך איזה שהוא אינטרס או רצון או צורך בכביש.

ורד דרור: אז זה לא, הכל שיקולים שלנו היו בבחינת שהנחת היסוד הייתה שיש צורך בכביש, כפתרון.

ורד דרור: אם אין צורך בכביש הזה כפתרון תחבורתי אז אנחנו לא מתעקשים על הכביש הזה ונבין.

ורד דרור: ואז לא נתמוך בכביש אם באמת יתברר שאין צורך.

יוראי להב-הרצנו: אני יכול לשאול אותה?

אלון טל: סליחה גברתי, לעצור רגע.

אלון טל: חבר הכנסת, כן?

יוראי להב-הרצנו: ברור לחלוטין שהמשרד להגנת הסביבה לא חפץ בכבישים.

יוראי להב-הרצנו: זה מובן מאליו.

יוראי להב-הרצנו: השאלה היא, במידה ומשרד התחבורה או גורם אחר כן חפץ בכביש, מה אמות המידה שאתם קובעים כאמת מידה שבה אתם אומרים עד כאן.

יוראי להב-הרצנו: כלומר, פה מדובר במשאב טבע שהוא ייחודי, שהבנייה בו תגרום לנזק סביבתי וכו' וכו' כלומר, בעיניי לא יכול להיות שהמשרד יגיד לא רק כשבאמת מדובר בשמורת טבע ואז ממילא אי אפשר לגעת בה.

יוראי להב-הרצנו: במקרה הזה, אתם לא מוצאים שיש פגיעה בלתי מידתית במשאב הזה?

יוראי להב-הרצנו: גם לו היינו מוצאים שהכביש הזה הוא נדרש?

ורד דרור: תראה, קודם כל, אנחנו בשמורת טבע.

יוראי להב-הרצנו: ברור שלא.

ורד דרור: לא.

ורד דרור: אבל אנחנו כן מתייחסים וכן נותנים מעמד מאוד גבוה לנחל תנינים.

ורד דרור: זה היה אחד הנושאים שהמרכזיים שאנחנו עסקנו בו.

ורד דרור: אבל כשאנחנו היינו צריכים לעשות, בהנחה, שוב, אני אומרת בהנחה שיתברר שהיה צורך.

ורד דרור: אולי עכשיו יתברר והנושא הזה ידון שבוע הבא בוועדה המחוזית ונבחן שוב את הצורך של הכביש הזה.

ורד דרור: אבל נכון לעת קבלת ההחלטות, כשעשינו את השיקולים הסביבתיים האם אנחנו מוותרים על שני כבישים אזוריים שיפגעו בצורה דרמטית באגן נחל תנינים ובמסדרון האקולוגי לעומת כביש מקומי שעוקף, שיכול להוות גם איזה שהוא חיץ בין אזור הפיתוח לבין האזור הפתוח ולצמצם ולייצר חיץ של השפעות שוליים כמו תאורה, רעש, פסולת וכדומה.

ורד דרור: כשעשינו את האיזונים לא התנגדנו לכביש הזה.

אלון טל: אבל מה שלא שמעתי, האם שקלת גם את הסיכונים הגוברים לאור שינויי אקלים להצפת אותו כביש?

אלון טל: האם זה משהו שמדאיג אתכם?

ורד דרור: במסגרת תכנית מתאר או במסגרת תמ"מ לא נכנסים לתכנון המפורט של הכביש.

ורד דרור: אבל בהחלט נתנו עקרונות שחייבים לייצר מעברים מהאזור היישוב, מבנימינה לנחל תנינים עבור הציבור.

ורד דרור: נתנו הנחיות איך צריך לעשות.

ורד דרור: עכשיו, גם במסגרת תכנית הניקוז, היא כרגע בדיונים בוועדה המחוזית.

ורד דרור: החזרנו את רשות הניקוז לעשות תכנית, שתהיה יותר עם עקרונות סביבתיים ותתייחס לנושא של שינויי האקלים וההצפות.

ורד דרור: אנחנו היום כמשרד מבינים את החשיבות של אזורי ההצפה ואנחנו לא תומכים בבנייה באופן גורף באזורי הצפה.

ורד דרור: ולכן רשות הניקוז, שלחנו אותה הביתה לעשות בחינה מחודשת כדי שתבוא עם פתרונות סביבתיים לצורך פתרונות ניקוז, כולל שקיבלנו החלטה והטמענו אותה, שלא יהיה שם בטונים.

אלון טל: גב' דרור, יש עוד כמה משרדי ממשלה שטרם שמענו.

אלון טל: אני מתנצל, אני מודה לך מאוד על הדברים ואני שמח לשמוע שאתם ממשיכים לעמוד על החשיבות של תכנון לאור הסלע הכבד של שינוי האקלים.

אלון טל: אנחנו היינו רוצים, אם הוא עדיין איתנו, מרשות מקרקעי ישראל, אילן דגני, אם הוא נמצא.

אלון טל: הבנתי שהוא ביקש לדבר ואני אשמח מאוד אם יש נציג של רמ"י.

אלון טל: בוקר טוב מר דגני, מה יש לך להוסיף לשיח המעניין שלנו הבוקר?

אילן דגני: האמת שאני לא ביקשתי לדבר.

אילן דגני: מי שנמצא איתי זה גם המתכנן של המרחב.

אילן דגני: אני אין לי מה להוסיף לדברים.

אלון טל: אז אולי אני אשאל אותך שאלה מהבחינה הזאת.

אלון טל: האם ה-80 יחידות דיור שמדובר בעצם בווילות וכו', הן חיוניות מבחינתך לתכנית או שאפשר למצוא מענה אחר לאור הסיכונים להצפות ששמענו שהם כנראה לא מבוטלים?

אילן דגני: אנחנו למעשה מנסים לקדם פתרונות דיור למחסור שידוע שקיים במדינת ישראל ומבחינתנו כל פרויקט וכל יחידה היא יחידה שאנחנו מנסים לראות, לייצר כמה שיותר.

אילן דגני: כמובן שפה, לגבי ההחלטות של מנהל התכנון, מה שיחליטו לגבי העניין של התכניות האלה והיחידות האלה, כמובן שאנחנו נשתתף בדיון ונקבל את ההחלטה כפי שהיא תתקבל שם.

אלון טל: אוקיי, תודה רבה.

אלון טל: אז אני שמח שכן שמענו מכם.

אלון טל: ואני חושב שזו עמדה שקולה.

אלון טל: אנחנו נשמע מחברת נתיבי ישראל.

אלון טל: אני מבין שיש להם גם מה לומר בסוגיה.

אלון טל: תודה רבה לך אדוני.

אלון טל: האם אביב רון נמצא על הקו?

אביב רון: שלום.

אביב רון: בוקר טוב.

אלון טל: ברוכה הבאה.

אלון טל: האם יש לך מה להוסיף?

אלון טל: שמענו דעות שונות ממומחים לתחבורה.

אלון טל: אני מבין שאת מבינה דבר אחד או שניים גם בהקשר הזה, בבקשה.

אביב רון: כן.

אביב רון: אבל כמו שהראל אמר, ממשרד התחבורה, מדובר בדרך מקומית וזה לא כל כך שייך אלינו.

אלון טל: אבל הממדים הם לא דרך מקומית, זה פי שתיים.

אלון טל: אז איך את מיישבת את הממדים של הכביש, 22 מטר, עם האמירה הזאת?

יוראי להב-הרצנו: אלון, אז אולי שווה לשאול את זה את משרד התחבורה?

אלון טל: לא, אני פשוט שואל אותם בתור גורם חוץ.

אלון טל: כי מצד אחד, זה שמגדירים אותו ככביש מקומי, אבל נותנים לו ממדים של 4, זה מעורר תהיות.

אלון טל: לא?

אביב רון: לא הבנתי את הקשר לכביש 2.

אביב רון: אין קרבה לכביש 2 ואני גם לא מכירה את התכנון של הקטע כביש הזה.

אלון טל: כביש 4, גברתי, סליחה, אנחנו מדברים על כביש 4.

אלון טל: אם את לא בקיאה אני לא אתקיל אותך.

אביב רון: אז אני לא מכירה את התכנון של הכביש המקומי הזה.

אלון טל: אם את לא מכירה אז אני מודה שהיית איתנו.

אלון טל: אני מקווה שתלמדי ותבני לנו כביש 101 רציני מאוד וכולנו נוכל להתברך בו.

יוראי להב-הרצנו: אלון, אם אפשר אולי לשאול את משרד התחבורה את השאלה ששאלת, שהיא באמת מאוד חשובה.

אלון טל: אם מר דמתי נמצא איתנו.

אלון טל: הראל דמתי, ברשותך.

אלון טל: תודה רבה על הסבלנות.

אלון טל: כן, בבקשה.

הראל דמתי: מבחינתנו, כמו שאמרתי קודם, עשינו עבודה מאוד מעמיקה כדי להוריד דרכים אזוריות שהיו במרחב הזה.

הראל דמתי: גם ציינה את זה ורד.

הראל דמתי: באופן עקרוני, התכנית קודם כל היא תכנית מתארית.

הראל דמתי: בסופו של יום יצטרכו לקדם תכנית מפורטת ותוך זכות הדרך אנחנו מאפשרים להעביר את כל מה שנדרש.

הראל דמתי: דרך אגב, גם פתרונות ניקוז כנראה יינתנו במסגרת אותה זכות דרך.

הראל דמתי: לכן הרוחב בסופו של יום נקבע מכמה אופנים.

הראל דמתי: אבל תכנית מפורטת שתבוא בתקווה היא תוכל לבוא ולדייק מה הרוחב שבדיוק יידרש ומה יהיה הפתרון התחבורתי הנכון, המקומי, לאותה סוגיה.

הראל דמתי: האם זה בסוף ייבחן במסגרת התכנית המפורטת שלא נדרש רוחב כזה או רוחב אחר, עדיין זכות הדרך תאפשר לנו את כל מערכות הניקוז שאנחנו יודעים שהמקום הזה הוא מקום בעייתי כנראה עם פשט הצפה וכל מיני כאלה דברים.

הראל דמתי: אז איפה מעבירים את הפתרונות האלה בתוך זכות דרך.

הראל דמתי: זכות הדרך היא משמשת מעבר להעברת התנועה גם להעברת תשתיות נוספות שנדרשות.

הראל דמתי: אז בזה המדינה יכולה לעבוד.

הראל דמתי: בתוך זכות הדרך ולא בדיור ולא במגרשים האחרים, השימושים האחרים.

הראל דמתי: לכן הרוחב הוא לאו דווקא מסמן את רוחב האספלטים שאנחנו כל כך נרגשים להם ובצדק, כי אנחנו באמת רוצים לקדם את ההליכתיות, את התחבורתיות, את הקשר בין הכפר, בין המבנה הכפרי, עדין, הרגיש ובין הנחל שעובר ולכן בסופו של יום, כשהרשות תקדם את התכנית המפורטת לאותו כביש, אז סוברני שכנראה הרוחב, אם יחליטו לקדם את הכביש עם תכנית מפורטת, אז סוברני שהרמה תהיה רמה אספלטית נמוכה.

הראל דמתי: ניתן יותר העדפה לאופניים, הולכי רגע וכמובן לפתרונות הניקוז שכנראה יהיו מאוד משמעותיים במסגרת האירוע הזה.

אלון טל: יש איזה שהיא משוואה של עלות תועלת, כפי שאנחנו יודעים שצריך להתמודד עם אתגרי ניקוז משמעותיים ואולי באמת התועלת של הפחתת העומסים היא לא תצדיק את ההשקעה הצפויה?

הראל דמתי: אנחנו אומרים, תראו, האירוע הוא אירוע מקומי.

הראל דמתי: וככזה הוא תמיד ייבחן לעת ביצוע התכנית המפורטת ייבחנו המשמעויות גם הכלכליות המדויקות וגם התועלות התחבורתיות.

הראל דמתי: יש נהלים של משרד התחבורה שבודקים מה עלויות, תועלת, של כביש כזה או אחר, מעבר לתועלות התנועתיות.

הראל דמתי: אז זה נוהל שאנחנו עושים אחרי שבאים לבצע כביש.

אלון טל: אוקיי, אני מודה לך.

אלון טל: יש שני מומחים שביקשו לדבר ואנחנו ניתן לכל אחד שתי דקות לפני הסיכום ואלו יהיו הדוברים האחרונים.

אלון טל: יש את פרופ' נעם גרינבאום, שהוא באמת מומחה הידרולוגי, ואולי הוא יוכל קצת לעשות סדר מהדעות השונות ששמענו, מה בעצם הסיכום.

אלון טל: בבקשה, ברוך הבא פרופסור, אני אוהב פרופסורים לרוב.

אלון טל: אז אני שמח מאוד שמצאת זמן להיות איתנו.

אלון טל: יש לך רק שתי דקות, כי אנחנו ממש מתכנסים לסוף הדיון.

נעם גרינבאום: תודה רבה פרופ' אלון טל.

נעם גרינבאום: כן, כן, אני פרופ' אמריטוס באוניברסיטת חיפה בתחום של מים.

נעם גרינבאום: אני עברתי קצת על התסקיר ההידרולוגי ולצערי הרב יש בו הרבה מאוד דברים לא מדויקים.

נעם גרינבאום: אולי הגדול שבהם זה בעצם ההגדרה של קו פשט ההצפה, שזמן חזרתו 100 שנה, כפי שהוא מופיע במפות של רשות הניקוז, של הדוח של רשות הניקוז כרמל.

נעם גרינבאום: כשלמעשה בבדיקה של האירוע שהתרחש בינואר 2020, שהערכה על פי הגשם שזמן חזרתו הוא בסדר גודל של בין 10 ל-20 שנה הסתבר שהוא חופף למה שרשות הניקוז העריכה כ-1 ל-100.

נעם גרינבאום: זאת אומרת שההצפה לאזור שאתה ראית בתמונה היא לא חוזרת פעם ב-100 שנה, אלא היא הרבה הרבה יותר תדירה.

נעם גרינבאום: היא חוזרת על עצמה הרבה פעמים.

נעם גרינבאום: וכאן יש איזה שהיא טעות מאוד מאוד גדולה בהערכה הניקוזית ויש עוד כל מיני דברים.

אלון טל: מניסיונך, יש אפשרות בעלויות סבירות להתמודד עם הצפות כאלה או שבהיקף כזה בני אדם צריכים להבין את המגבלות שלהם?

אלון טל: מה בעצם התגובה ההנדסית הפוטנציאלית או האפשרית פה?

נעם גרינבאום: אני חושב שהפתרונות ההנדסיים, והמהנדסים הם אנשים טובים שמנסים לפתור את הבעיות.

נעם גרינבאום: אבל החוכמה היא לא להיכנס לסיבוכים שאחר כך צריך למצוא פתרונות של מהנדסים שכמו בנחל געתון לא מצליחים לענות על הבעיה.

נעם גרינבאום: אז אם, וכמו שנראה מתוך השיחה הנוכחית, אם יש בהחלט אפשרות להימנע מזה, אז מה טוב.

אלון טל: תודה רבה פרופ' גרינבאום, אלה דברים חשובים.

אלון טל: אנחנו עם הדובר האחרון, שתי דקות.

אלון טל: ד"ר אריה רוזנפלד, שהוא מומחה לאקולוגיה.

אלון טל: נשמע קצת, באמת לא דיברנו כל כך על הפגיעה הפוטנציאלית של כבישים וכו' באותו מרקם אקולוגי.

אלון טל: אם אתה עדיין איתנו ד"ר רוזנפלד, נשמע.

אלון טל: בבקשה, אז דובר אחרון.

אלון טל: אבל תצטרך להצטמצם לשתי דקות.

אלון טל: תודה רבה.

אריה רוזנפלד: צהריים טובים.

אריה רוזנפלד: מניתוח של הנתונים במרחב התכנית רואים כמה שהאזור הזה הוא חשוב.

אריה רוזנפלד: ונירית הזכירה את גבעת הכורכר עם הצמחים בסכנת הכחדה.

אריה רוזנפלד: ומהנתונים של רת"ג יש גם צמחים בסכנת הכחדה במרחב החקלאי בין החלקות, באדמות הכבדות שסמוכות לנחל.

אריה רוזנפלד: מניתוח שעשינו על נתוני דריסות אז רואים כמה שהמרחב הזה בין כביש 652 לכביש 4 הוא מעבר אקולוגי חיוני והרבה בעלי חיים נדרסים בו.

אריה רוזנפלד: ולכן כשאנחנו מתייחסים לתכנית אז כביש 652 צריך להתרומם בגשרים מעל נחל תנינים ותעלת התמסח, כדי לאפשר מעבר.

אריה רוזנפלד: וכשתוסט רכבת ישראל צריך לפרק שם את הסוללה כדי שהמרחב הזה יוכל לשמש כמסדרון אקולוגי בצורה יותר יעילה.

אריה רוזנפלד: היום המרחב הזה הוא חקלאי וכדאי לשמר אותו כמרחב חקלאי פעיל.

אריה רוזנפלד: אבל מה שראינו בתמונות זה שהשטח הזה מוצף בתדירות גבוהה.

אריה רוזנפלד: ולכן מה שאני רוצה להכניס פה לדיון כמושג חדש יחסית בישראל זה כל הנושא של "סטסייד".

אריה רוזנפלד: זה מונח שהוא מקובל באירופה להשבה של שטחים חקלאיים לטבע.

אריה רוזנפלד: המרחב הזה של נחל תנינים היה הפינה הדרום מזרחית של ביצות הכבארה שהיו בעבר.

אריה רוזנפלד: ולכן אני חושב שביחד משרד החקלאות והמשרד להגנת הסביבה יכולים לקדם פה פיילוט ברמה הארצית של "סטסייד" ולראות איך אנחנו מנצלים את השטח לשימושים שהם לטובת האדם.

אריה רוזנפלד: זאת אומרת, לא לעשות שינוי ייעוד, אלא החקלאים יוכלו להמשיך להתקיים בשטח ופעילות חקלאית לשנות אותה בצורה כזאת שאפשר יהיה גם לצמצם את סיכוני ההצפות וגם להשיב לטבע ולשחזר מערכות אקולוגיות שהיו קיימות שם.

אלון טל: תודה רבה לך אדוני.

אלון טל: בזה אני רוצה לסכם בשם הוועדה, ואני אביא את הדברים בכתובים.

אלון טל: הוועדה המיוחדת לתלונות ציבור שמעה היום דעות של תושבים, מומחים ונציגי ממשלה בשאלת הבנייה וסלילה באזור נחל תנינים.

אלון טל: עולה מן הדיון שתכנית הניקוז המוצעת ובינוי על פשט נחל תנינים לכאורה סותר את המדיניות של גופי התכנון, משום שהיא מתעלמת מהידע ומהתחזיות ההידרו-אקלימיות הקיימות, כלומר סיכוני השטפונות.

אלון טל: ולכן ביצוע עלול להפוך לטעות תכנונית מצערת.

אלון טל: שמענו גם מומחים רבים וגם ראש המועצה, שסבורים שזה עלול לא רק לגבות מחיר במערכת אקולוגית, משק המים, גם בנזק לרכוש ולחיי אדם.

אלון טל: גם שמענו על ממדי הכביש המתוכנן, שהם חורגים מכביש מקומי.

אלון טל: והיינו רוצים לבדוק את הנחיצות של כביש, אם בכלל נחוץ, אם צריך להיות בממדים כאלה.

אלון טל: לכן הוועדה קוראת למוסדות התכנון לקחת בחשבון את כלל המרכיבים בהליך התכנון לטובת שמירה על ערכי הטבע הייחודיים הקיימים באזור נחל תנינים.

אלון טל: הוועדה גם מבקשת מהמשרד להגנת הסביבה ומינהל התכנון להתייחס לתחזית המתוקנת מבחינת ההסתברות של הצפות, לאור שינוי האקלים שלמרבה הצער פוקדים את הארץ.

אלון טל: אנחנו גם מבקשים ממשרד התחבורה להתייחס לאותה חוות דעת מפורטת שמעלה שאלות בקשר להנחות של הכביש ולהתייחס לזה ולהעביר את הדברים אלינו בקשר לנחל.

אלון טל: אני מסכם בזה שהוועדה רואה בנחל תנינים משאב טבע ייחודי בישראל, אולי הנחל חוף היחיד שהוא משוקם, נקי ואנחנו מחויבים לנקוט בכל פעולה לשמור עליו לנו ולדורות הבאים.

אלון טל: ההתייחסות של משרדי הממשלה, אנחנו מקווים לקבל אותם תוך חודש ימים.

אלון טל: ואנחנו מודים לכל מי שהשתתף, בוודאי התושבים, נציגי הממשלה שישבו בסבלנות.

אלון טל: חברי יוראי להב הרצנו, מנהלת הוועדה.

אלון טל: ובזה אני רואה לנכון לנעול את הישיבה.